OpenLLM-France/wikimedia huggingface dataset:
# Jan Gajdoš

Jan Gajdoš (Židenice, 27 de desembre de 1903 - Brno, 19 de novembre de 1945) va ser un gimnasta artístic txecoslovac que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on disputà les set proves del programa de gimnàstica. Guanyà la medalla de plata en la competició del concurs complet per equips. Fou quart en la prova de les barres paral·leles i novè en la d'anelles, mentre en les altres cinc proves aconseguí posicions més enllà de la desena posició. El 1936, als Jocs de Berlín, disputà les vuit proves del programa de gimnàstica. Sols destaca la quarta posició en el concurs complet per equips, mentre en les altres set proves aconseguí posicions més enllà de la desena posició.
En el seu palmarès també destaquen 11 medalles al Campionat del Món de gimnàstica artística, cinc d'or, quatre de plata i dues de bronze.
Durant l'ocupació nazi es va unir a la resistència. Va morir el 1945, a conseqüència del temps passat a la presó.

## Referències

* 1 2 «Jan Gajdoš Olympic Results». sports-reference.com. Arxivat de l'original el 2 de novembre 2012. [Consulta: 12 setembre 2018].
* ↑ Jan Gajdoš a olympic.cz
# Jan Krenz-Mikołajczak

Jan Krenz-Mikołajczak (Poznań, 30 de març de 1907 - Poznań, 15 de desembre de 2002) fou un remer polonès que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on guanyà la medalla de bronze en la prova del dos sense timoner del programa de rem. Formà parella amb Henryk Budziński.
En el seu palmarès també destaquen tres medalles al Campionat d'Europa de rem, una d'or el 1930 i dues de plata, el 1929 i 1931, sempre en la prova dels dos sense timoner.
Durant la Segona Guerra Mundial va ser deportat primer pels alemanys, i posteriorment capturat i enviat a un camp de treball prop de Leningrad pels soviètics. Després del seu alliberament, el 1946, va treballar en la reconstrucció de diverses ciutats poloneses gràcies als seus estudis d'enginyeria civil.

## Referències

* 1 2 3 «Henryk Budziński Olympic Results». sports-reference.com. Arxivat de l'original el 18 de desembre 2012. [Consulta: 26 febrer 2019].
# Jane Gylling

Jane Hilda Charlotta Gylling (Visby, Gotland, 6 d'abril de 1902 - Örgryte, Göteborg, 10 de març de 1961) va ser una nedadora sueca que va prendre part en els Jocs Olímpics de 1920, d'Anvers, i de 1924, a París.
El 1920 disputà les tres proves del programa de natació: en els 100 metres lliures i 300 metres lliures fou sisena en la final, mentre en el relleu 4 x 100 metres lliures guanyà la medalla de bronze formant equip amb Emy Machnow, Carin Nilsson i Aina Berg.
Quatre anys més tard, a París quedà eliminada en la prova dels 400 metres lliures.

## Referències

* 1 2 3 «Jane Gylling Olympic Results». sports-reference.com. Arxivat de l'original el 19 de maig 2011. [Consulta: 17 juliol 2016].
# Jane Tregunno

Jane Tregunno (Saint Catharines, 9 de juliol de 1962) és una ex-remadora canadenca que va competir durant la dècada de 1980.
El 1984 va prendre part en els Jocs Olímpics de Los Angeles, on guanyà la medalla de plata en la competició del quatre amb timoner del programa de rem. Formà equip amb Barbara Armbrust, Marilyn Brain, Angela Schneider i Lesley Thompson. Quatre anys més tard, als Jocs de Seül, fou setena en la mateixa competició. En el seu palmarès també destaca una medalla d'or al Campionat del món de rem i als Jocs de la Commonwealth.

## Referències

* ↑ «Jane Tregunno Olympic Results». sports-reference.com. Arxivat de l'original el 25 d’octubre 2012. [Consulta: 20 octubre 2019].
* ↑ «1986 Commonwealth Games». Arxivat de l'original el 2018-04-28. [Consulta: 20 octubre 2019].
* ↑ Fitxa a worldrowing.com FISA
# Jarmila Králíčková

Jarmila Králíčková (Praga, 11 de maig de 1944) va ser una jugadora d'hoquei sobre herba txeca que va competir sota la bandera de Txecoslovàquia durant la dècada de 1970.
El 1980 va prendre part en els Jocs Olímpics de Moscou, on guanyà la medalla de plata en la competició d'hoquei sobre herba.

## Referències

* ↑ «Jarmila Králícková Olympic Results». sports-reference.com. Arxivat de l'original el 14 de novembre 2012. [Consulta: 16 juny 2019].
# Jaroslav Volak

Jaroslav Volak (Viena, 7 de juliol de 1915 - valor desconegut) fou un jugador d'handbol austríac que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició d'handbol. El febrer de 1938 fou membre de l'equip austríac que guanyà la medalla de plata en el primer campionat del món d'handbol.

## Referències

* ↑ «Jaroslav Volak Olympic Results». sports-reference.com. Arxivat de l'original el 11 d’octubre 2012. [Consulta: 13 desembre 2018].
* ↑ Men Handball 7 I World Championship 1938 Berlin (GER) 05.02-06.02 - 2x15 min. Champion Germany a todor66.com
# Jaume Giralt Casanova

Jaume Giralt Casanova (Barcelona, 13 de gener de 1902 - Barcelona, 12 de maig de 1988) fou un remer català que va competir durant la dècada de 1920.
Membre del Reial Club Marítim de Barcelona, el 1924 va prendre part en els Jocs Olímpics de París, on disputà dues proves del programa de rem, els quatre i vuit amb timoner. En ambdues quedà eliminat en sèries. Guanyà el Campionat d'Espanya de 1921 en la categoria de vuit amb timoner. Posteriorment fou president de la Federació Espanyola de Societats de Rem (1938-40) i de la Federació Regional Catalana.

## Referències

* ↑ «Jaime Giralt Olympic Results». sports-reference.com. Arxivat de l'original el 18 d’abril 2020. [Consulta: 18 juny 2018].
* ↑ Jaume Giralt Casanova a enciclopedia.cat
# Jean-Guy Gauthier

Henry Jean Guy "Jean-Guy" Gautier (Jarnac, Charente, 30 de desembre de 1875 – Cognac, Charente, 23 d'octubre de 1938) va ser un atleta i jugador de rugbi francès que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla d'or en la competició de rugbi.
Com a atleta destaquen quatre campionats nacionals en 100 metres (1893, 1894, 1895 i 1897), un en els 400 metres (1894) i un altre en el salt de llargada (1894).

## Referències

* ↑ «Jean-Guy Gautier Olympic Results». sports-reference.com. Arxivat de l'original el 4 de març 2016. [Consulta: 26 setembre 2015].
* ↑ Docathlé2003, Fédération française d'athlétisme, 2003, p.478
# Jean-Pierre Stock

Jean-Pierre Stock (1r districte de París, 5 d'abril de 1900 - Caracas, 2 d'octubre de 1950) fou un remer francès que va competir durant la dècada de 1920.
El 1924 va prendre part en els Jocs Olímpics de París, on disputà la prova del doble scull del programa de rem. Formant parella amb Marc Detton guanyà la medalla de plata.

## Referències

* ↑ «Jean-Pierre Stock Olympic Results». sports-reference.com. Arxivat de l'original el 2 de novembre 2012. [Consulta: 16 gener 2018].
# Unió de Comunistes d'Ucraïna

La Unió de Comunistes d'Ucraïna (rus: Союз коммунистов Украины, ucraïnès: Союз комуністів України, abreujat СКУ o SKU) és un partit comunista ucraïnès marxista-leninista. El maig de 2015 va entrar en vigor un conjunt de noves lleis anticomunistes, que prohibien al Partit participar en la política electoral, així com la ideologia o simbologia comunista. Membre del PCUS d'Oleg Xenin i de la Iniciativa de Partits Comunistes i Obrers.

## Història

La conferència fundacional de la Unió de Comunistes es va celebrar el desembre de 1992, i es va registrar a les autoritats ucraïneses el març de 1993. El 12 de març de 1993 afirmava tenir 2.000 membres en 13 oblasts. Yurii Solomati es va registrar com a líder de l'organització. El principal reducte del partit ha estat Luhansk. Inicialment, molts membres del partit també estaven afiliats al Partit Comunista d'Ucraïna (KPU), encara que el KPU aviat va començar a purgar els elements dissidents. Mentre la influència de la Unió de Comunistes va disminuir, va actuar com a competidora del KPU al sud-est d'Ucraïna en una fase inicial.
Al 23è congrés del Partit Comunista de la Unió Soviètica celebrat el març de 1993, la Unió de Comunistes s'inclou com a membre associatiu. Considerant-se com l'hereu legítim del PCUS, la Unió de Comunistes va exigir la devolució dels béns del Partit confiscats per l'estat ucraïnès. L'organització va demanar la reconstrucció de la Unió Soviètica.
La Unió de Comunistes va començar a publicar la revista teòrica Marksizm i sovremennost' (Марксизм и современность, 'Marxisme i modernitat') de Kíev el 1995. Políticament està a prop del Partit Comunista Obrer Rus, amb molta gent (inclòs Yabrova) amb afiliació doble.
El juny de 2022, el partit va emetre una declaració condemnant la invasió russa d'Ucraïna com a xoc "imperialista", cridant a "convertir la guerra imperialista en una guerra de classes contra el poder del capital i per la revolució comunista".

## Referències

* ↑ «Ukraine bans Soviet symbols and criminalises sympathy for communism». The Guardian, 21-05-2015 [Consulta: 30 juny 2015].
* 1 2 «Союз коммунистов Украины: 20 лет спустя - Институт социализма». Arxivat de l'original el 8 desembre 2015. [Consulta: 27 novembre 2015].
* 1 2 3 4 5 «Archived copy». Arxivat de l'original el 8 desembre 2015. [Consulta: 27 novembre 2015].
* 1 2 3 4 5 Jane Leftwich Curry. The Left Transformed in Post-Communist Societies: The Cases of East-Central Europe, Russia, and Ukraine. Rowman & Littlefield Publishers, 1 setembre 2004, p. 213, 219. ISBN 978-0-585-46676-7.
* ↑ Справочник: Общественно-политические движения и партии в России. 2a edició. Информационно-справочная служба, 1993, p. 13.
* ↑ В. Тюлькин. Не дрогнуть на избранном пути. БФРГЦ "Слово", 2002, p. 473. ISBN 978-5-86639-029-8.
* ↑ «Union of Communists of Ukraine: On the War and the tasks of the working class». In Defense of Communism, 12-07-2022. [Consulta: 23 juliol 2023].
# Stylus Magazine

Stylus Magazine va ser una revista electrònica sobre música i espectacles, llançada el 2002. Incorporava ressenyes sobre pel·lícules i música, arxius d'àudio i dos blogs.
Stylus posseïa a més característiques com «The Singles Jukebox» («la caixa de senzills»), que consistia en una cerca de senzills de tot el món, que es concentrava en les respostes personals després d'escoltar els «Cole's Cuts», on Stephanie Cole comentava els últims llançaments. Si bé el nombre de lectors de Stylus mai va superar els nivells de Pitchfork Media, va rebre diversos elogis de la premsa per la qualitat dels seus escrits. El 2006, l'Observer Music Monthly va triar-ho com un dels 25 llocs fonamentals sobre música. La pàgina va tancar com a negoci el 31 d'octubre de 2007. Fins avui, roman en línia, però no s'està publicant nou contingut.
El 4 de gener de 2010, amb el permís del creador del lloc, Todd Burns, l'editor Nick Southall va llançar The Stylus Decade, un lloc amb una sèrie d'assajos i llistes analitzant la música dels últims deu anys. The Singles Jukebox es va rellançar com un lloc web a part al març de 2009 i és dirigit pels antics editors de Stylus.

## Referències

* ↑ «25 Essential Music Websites» (en anglès).
* ↑ «Stylus Magazine» (en anglès). Respected Online Music Publication, Will Fold After Halloween. Arxivat de l'original el 2011-05-17. [Consulta: 5 abril 2022].
* ↑ «Stylus to Cease Publication» (en anglès).
* ↑ «The Singles Jukebox» (en anglès).

## Enllaços externs

* Stylus Magazine Arxivat 2010-02-08 a Wayback Machine.
* The Singles Jukebox
* What Was It Anyway
* The Stylus Decade
# Ilona Nagy

Ilona Nagy (Budapest, 21 de gener de 1951) és una ex-jugadora d'handbol hongaresa que va competir la dècada de 1970.
El 1976 va prendre part en els Jocs Olímpics de Mont-real, on guanyà la medalla de bronze en la competició d'handbol.
En el seu palmarès també destaquen dues medalles de bronze al Campionat del món d'handbol, el 1975 i 1978. Durant la seva carrera esportiva jugà un total de 113 partits amb la selecció nacional. A nivell de clubs jugà al Csepel SC.

## Referències

* ↑ «Ilona Nagy Olympic Results». sports-reference.com. Arxivat de l'original el 21 de setembre 2011. [Consulta: 29 octubre 2019].
* ↑ Women Handball World Championship 1975 Soviet Union 03-13.12 Winner East Germany a todor66.com
* ↑ Women Handball World Championship 1978 in Czechoslovakia 30.11-10.12 Champion East Germany a todor66.com
* ↑ Válogatott játékosok rangsora - női a kezitortenelem.hu
# Chrysoviridae

Chrysoviridae és una família de virus d'ARN bicatenari que infecten fongs, en particular Penicillium. Reben el nom de la paraula grega "chrysos" que significa 'daurat'. Les partícules del virus no tenen embolcall i són de forma icosaèdrica amb un diàmetre de 35-40 nm.

## Taxonomia

* Penicillium chyrsogenum virus
* Penicillium brevicompactum virus
* Penicillium cyaneo-fulvum virus
* Helminthosporium victoriae virus

## Referències

* ↑ «Chrysoviridae» (en anglès). ViralZone. [Consulta: 19 octubre 2024].
* ↑ «Chrysoviridae» (en castellà). Química.es. [Consulta: 19 octubre 2024].
* ↑ «Taxon Details» (en anglès). ICTV. [Consulta: 19 octubre 2024].
# Microsciurus

Microsciurus és un gènere de rosegadors esciüromorfs de la família dels esciúrids. Habiten les regions tropicals de Centreamèrica i Sud-amèrica. Conté onze espècies, de les quals tres o quatre són centre-americanes i la resta són sud-americanes.

## Referències

* ↑ Entrada «Microsciurus» de la Paleobiology Database (en anglès). [Consulta: 20 desembre 2022].
* ↑ James L. Patton; Ulyses F. J. Pardiñas; Guillermo D'Elía Mammals of South America, Volume 2: Rodents. University of Chicago Press, 2015. ISBN 022616960X [Consulta: 26 gener 2019].
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Patinatge artístic als Jocs Olímpics d'hivern de 1964 - Parelles

Als Jocs Olímpics d'Hivern de 1964 celebrats a la ciutat d'Innsbruck (Àustria) es disputà una prova de patinatge artístic sobre gel en categoria mixta per parelles que formà part del programa oficial dels Jocs.
La competició se celebrà el dia 29 de gener de 1964 a l'Olympia Eisstadion.

## Comitès participants

Hi participaren un total de 32 patinadors de 7 comitès nacionals diferents.
| Alemanya (6) Àustria (4) Canadà (6) Estats Units (6) | Suïssa (4) Txecoslovàquia (4) Unió Soviètica (4) |

## Resum de medalles

| Or | Argent | Bronze |
| Unió Soviètica Liudmila Belousova Oleg Protopopov | AlemanyaMarika Kilius Hans-Jürgen Bäumler | Estats Units Vivian Joseph Ronald Joseph |
| Unió Soviètica Liudmila Belousova Oleg Protopopov | Canadà Debbi Wilkes Guy Revell | Estats Units Vivian Joseph Ronald Joseph |

## Resultats

| Posició | Patinadors | CON | Punts | Pl. |
| 1 | Liudmila Belousova / Oleg Protopopov | Unió Soviètica | 104.4 | 13 |
| 2 | Marika Kilius / Hans Jürgen Bäumler | Alemanya | 103.6 | 15 |
| 2 | Debbi Wilkes / Guy Revell | Canadà | 98.5 | 35.5 |
| 3 | Vivian Joseph / Ronald Joseph | Estats Units | 89.2 | 35.5 |
| 5 | Tatiana Zhuk / Aleksandr Gavrilov | Unió Soviètica | 96.6 | 45 |
| 6 | Gerda Johner / Rüdi Johner | Suïssa | 95.4 | 56 |
| 7 | Judianne Fotheringill / Jerry Fotheringill | Estats Units | 94.7 | 69.5 |
| 8 | Cynthia Kauffman / Ronald Kauffman | Estats Units | 92.8 | 74 |
| 9 | Agnesa Wlachovska / Peter Bartosiewicz | Txecoslovàquia | 91.8 | 84 |
| 10 | Milada Kubikova / Jaroslav Votruba | Txecoslovàquia | 88.9 | 97 |
| 11 | Brigitte Wokoeck / Heinz-Ulrich Walther | Alemanya | 88.8 | 103.5 |
| 12 | Gerlinde Schönbauer / Wilhelm Bietak | Àustria | 87.7 | 108 |
| 13 | Margit Senf / Peter Göbel | Alemanya | 87.9 | 113.5 |
| 14 | Faye Strutt / Jim Watters | Canadà | 85.3 | 122.5 |
| 15 | Ingeborg Strell / Ferdinand Dedovich | Àustria | 83.6 | 129 |
| 16 | Linda Ward / Neil Carpenter | Canadà | 84.2 | 128.5 |
| 17 | Monique Mathys / Yves Ällig | Suïssa | 81.5 | 147.5 |

## Referències

* 1 2 3 4 5 «1964 Olympic Skating Pair Only Now Discovering Their Place». The New York Times, 14-12-2013.
# Jenne Langhout

Jenne Langhout (Jakarta, 27 de setembre de 1918 - Hilversum, 29 de març de 2010) va ser un jugador d'hoquei sobre herba neerlandès que va competir durant les dècades de 1940 i 1950.
El 1948 va prendre part en els Jocs Olímpics de Londres, on va guanyar la medalla de bronze com a membre de l'equip neerlandès en la competició d'hoquei sobre herba. El 1944 guanyà la lliga neerlandesa.

## Referències

* 1 2 «Jenne Langhout Olympic Results». sports-reference.com. Arxivat de l'original el 30 de gener 2012. [Consulta: 1r abril 2019].
# Jerzy Pławczyk

Jerzy Pławczyk (Dąbrowa Górnicza, 16 d'abril de 1911 - Lambrecht, 16 de gener de 2005) va ser un atleta polonès que va competir en els anys previs a la Segona Guerra Mundial.
Va disputar els Jocs Olímpics d'Estiu de 1932 i 1936. El 1932, a Los Angeles, destaca la setena posició en la prova del salt d'alçada del programa d'atletisme, mentre el 1936, a Berlín, destaca la novena posició en la prova del decatló. En el seu palmarès destaca una medalla de bronze al Campionat d'Europa d'atletisme de 1934, rere Hans-Heinrich Sievert i Leif Dahlgren.
El 1932 aconseguí el rècord d'Europa de salt d'alçada, amb un salt de 1m 96cm. Va ser campió nacional en nombroses ocasions durant la dècada de 1930. El 1938 es va traslladar a França i el 1940 es va incorporar a l'exèrcit. De 1943 a 1948 va treballar com a instructor d'esports a Vichèi, París i Roma i després va treballar com a venedor i professor abans de tornar a Polònia.

## Referències

* ↑ Kurzyński, Henryk. «Ktokolwiek wie...». Wszystkie aktualności. Comitè Olímpic Polonès, 19-01-2010. Arxivat de l'original el 2012-04-01. [Consulta: 8 febrer 2011].
* ↑ «Jerzy Pławczyk Olympic Results». sports-reference.com. Arxivat de l'original el 17 d’abril 2020. [Consulta: 15 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ «Track and Field Statistics». [Consulta: 15 abril 2020].
* ↑ «Pławczyk Jerzy» (en polonès). Comitè Olímpic Polonès, 2017. Arxivat de l'original el 2017-04-24. [Consulta: 23 abril 2017].
# Jindřich Krepindl

Jindřich Krepindl (Šťáhlavy, 6 de juliol de 1948) fou un jugador d'handbol txecoslovac que va competir entre les dècades de 1960 i 1980.
El 1972 va prendre part en els Jocs Olímpics de Múnic, on guanyà la medalla de plata en la competició d'handbol. Quatre anys més tard, als Jocs de Mont-real, fou setè en la mateixa competició. En el seu palmarès també destaca la lliga txecoslovaca de 1974.

## Referències

* 1 2 «Jindřich Krepindl Olympic Results». sports-reference.com. Arxivat de l'original el 18 d'abril 2020. [Consulta: 5 juny 2019].
# Joan Riba Guixà

Joan Riba Guixà (Igualada i Barcelona, 19 de gener de 1900 - Caldes de Montbui i Barcelona, 20 d'abril de 1973) fou un remer català que va competir durant la dècada de 1920.
Membre del Reial Club Marítim de Barcelona, el 1924 va prendre part en els Jocs Olímpics de París, on disputà la prova del vuit amb timoner del programa de rem. En ella quedà eliminat en sèries. El 1921 es proclamà campió d'Espanya el 1923 i 1924 en la modalitat de vuit amb timoner. Posteriorment fou alcalde de Caldes de Montbui.

## Referències

* ↑ «Juan Riba Olympic Results». sports-reference.com. Arxivat de l'original el 18 d’abril 2020. [Consulta: 19 juny 2018].
* ↑ Josep Martínez Llobet a enciclopedia.cat
# Johann Houschka

Johann Houschka (Àustria, 21 d'octubre de 1914 - 27 de maig de 1983) fou un jugador d'handbol austríac que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició d'handbol.

## Referències

* ↑ «Hans Houschka Olympic Results». sports-reference.com. Arxivat de l'original el 17 de desembre 2012. [Consulta: 12 desembre 2018].
# Johann Zehetner

Johann Zehetner (Viena, 4 de setembre de 1912 - 29 de desembre de 1942) fou un jugador d'handbol austríac que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició d'handbol.
Morí lluitant durant la Segona Guerra Mundial.

## Referències

* ↑ «Hans Zehetner Olympic Results». sports-reference.com. Arxivat de l'original el 15 de desembre 2012. [Consulta: 13 desembre 2018].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Johanna Koning

Johanna Koning (la Haia, 27 de març de 1923 - Capelle aan den IJssel, 22 de juliol de 2006) va ser una atleta neerlandesa, especialista en el llançament de javelina, que va competir durant la dècada de 1940.
El 1948 va prendre part en els Jocs Olímpics de Londres, on fou sisena en la prova del llançament de javelina del programa d'atletisme.
En el seu palmarès destaca una medalla de bronze la prova del llançament de javelina al Campionat d'Europa de 1946 i cinc campionats nacionals de l'especialitat (1946, 1947, 1949, 1950, 1952). El 1948 aconseguí el rècord neerlandès, que va conservar fins al 1958.

## Millors marques

* Llançament de javelina. 44,28 metres (1946)

## Referències

* 1 2 «Ans Koning Olympic Results». sports-reference.com. Arxivat de l'original el 30 de gener 2012. [Consulta: 5 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 26 abril 2020].
* ↑ Heere, A.; Kappenburg, B. 1870 – 2000, 130 jaar atletiek in Nederland. Groenevelt, 2000. ISBN 90 90 12867 0.
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007. ISBN 978-83-925457-0-5.
* ↑ Fitxa a trackfield.brinkster.net
# Johannes Terwogt

Johannes Hester Lambertus Terwogt (Oude Wetering, Holanda Meridional, 18 de maig de 1878 – Amsterdam, 22 de gener de 1977) va ser un remer neerlandès que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de plata en la prova de quatre amb timoner com a membre de l'equip Minerva Amsterdam.

## Referències

* ↑ «Johannes Terwogt Olympic Results». sports-reference.com. Arxivat de l'original el 15 de desembre 2012. [Consulta: 19 setembre 2015].
# John Campbell (remer)

John Alan Campbell (Armadale, Victòria, 13 d'abril de 1899 - Drysdale, Victòria, 20 de febrer de 1939) va ser un remer britànic que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en la competició del vuit amb timoner del programa de rem.
Estudià a la Melbourne Grammar School i al Jesus College de la Universitat de Cambridge. El 1920 i 1921 va formar part de la tripulació de Cambridge a la Regata Oxford-Cambridge. El 1921 guanyà la Silver Goblets de la Henley Royal Regatta.

## Referències

* 1 2 «John Campbell Olympic Results». sports-reference.com. Arxivat de l'original el 14 de desembre 2012. [Consulta: 16 novembre 2017].
# John Crammond

John Crammond (Egremont, 5 de juliol de 1906 - Sevenoaks, 18 de setembre de 1978) fou un esportista anglès especialitzat en tobogan que va competir durant les dècades de 1930 i 1940.
Corredor de borsa, va servir a la Royal Air Force durant la Segona Guerra Mundial. El 1948 va prendre part en els Jocs Olímpics d'Hivern que es van disputar a Sankt Moritz, on guanyà la medalla de bronze en la competició de tobogan. Un cop retirat es dedicà a navegar a navegar amb el seu vaixell pel Mediterrani i a fer de periodista d'esports d'hivern pel The Observer.

## Referències

* ↑ «John Crammond» (en anglès britànic). British Olympic Association. [Consulta: 11 gener 2021].
* 1 2 John Crammond a Sports Reference (arxivat)
# John Daley

John Daley (Newton, 26 d'agost de 1909 - El Paso, 7 de febrer de 1963) va ser un boxejador estatunidenc que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de plata de la categoria del pes gall, en perdre la final contra Vittorio Tamagnini.
Com a professional, el 1929, va disputar 4 combats, amb un balanç de 3 victòries i una derrota.

## Referències

* ↑ «John Daley Olympic Results». sports-reference.com. Arxivat de l'original el 11 de novembre 2012. [Consulta: 11 setembre 2018].
* ↑ John Daley a BoxRec